ΚΑΝΟΝΙΣΜΟΣ (ΕΚ) αριθ. 2072/97 ΤΗΣ ΕΠΙΤΡΟΠΗΣ της 23ης Οκτωβρίου 1997 για τη χορήγηση ενίσχυσης στην ιδιωτική αποθεματοποίηση που καθορίζεται εκ των προτέρων για τα σφάγια και τα ημιμόρια σφαγίων αμνών στη Φινλανδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89, της 25ης Σεπτεμβρίου 1989, για την κοινή οργάνωση αγορών στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3446/90 της Επιτροπής, της 27ης Νοεμβρίου 1990, περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3553/93 (4), καθορίζει κυρίως τις λεπτομέρειες εφαρμογής σε περίπτωση που το ποσό της ενίσχυσης καθορίζεται εκ των προτέρων και κατ' αποκοπήν 7

ότι ο κανονισμός (ΕΟΚ) αριθ. 3447/90 της Επιτροπής, της 28ης Νοεμβρίου 1990, περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 40/96 (6), καθορίζει κυρίως τις ελάχιστες ποσότητες ανά σύμβαση 7

ότι η εφαρμογή του άρθρου 7 παράγραφος 1 του κανονισμού (ΕΟΚ) αριθ. 3013/89 ενδέχεται να οδηγήσει σε απόφαση χορήγησης ενίσχυσης στην ιδιωτική αποθεματοποίηση 7 ότι το εν λόγω άρθρο προβλέπει την εφαρμογή των μέτρων αυτών βάσει της κατάστασης κάθε ζώνης που λαμβάνεται υπόψη στη διαμόρφωση των τιμών 7 ότι, ενόψει της ιδιαίτερα δυσχερούς κατάστασης της αγοράς στη Φινλανδία, κρίθηκε σκόπιμο να κινηθεί η εν λόγω διαδικασία 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Με την επιφύλαξη των διατάξεων του κανονισμού (ΕΟΚ) αριθ. 3447/90, μπορούν να υποβληθούν αιτήσεις στη Φινλανδία μεταξύ 27 Οκτωβρίου και 28 Νοεμβρίου 1997 για ενισχύσεις στην ιδιωτική αποθεματοποίηση σφάγια και τα ημιμόρια σφαγίων αμνών εντός ορίου 150 τόνων. Οι αιτήσεις που υποβάλλονται κατά ή μετά την ημέρα που έπεται της ημερομηνίας κατά την οποία συνολική αιτούμενη ποσότητα υπερβαίνει τους 150 τόνους, δεν γίνονται αποδεκτές. Ποσότητες για τις οποίες έχουν κατατεθεί αιτήσεις κατά την ημερομηνία, κατά την οποία σημειώθηκε υπέρβαση του ορίου πρέπει να μειώνονται κατά αναλογία.

2. Το επίπεδο της αίτησης για την ελάχιστη περίοδο αποθεματοποίησης των τριών μηνών ανέρχεται σε 1 100 Ecu ανά τόνο. Ωστόσο, η τρέχουσα περίοδος αποθεματοποίησης επιλέγεται από εκείνον που προβαίνει στην αποθεματοποίηση. Η περίοδος αυτή μπορεί να εκτείνεται από ένα ελάχιστο τριών μηνών μέχρι ένα μέγιστο επτά μηνών. Αν η περίοδος αποθεματοποίησης είναι μεγαλύτερη των τριών μηνών η ενίσχυση αυξάνεται επί ημερήσιας βάσης κατά 1,45 Ecu ανά τόνο και ανά ημέρα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 289 της 7. 10. 1989, σ. 1.

(2) ΕΕ L 206 της 30. 7. 1996, σ. 25.

(3) ΕΕ L 333 της 30. 11. 1990, σ. 39.

(4) ΕΕ L 321 της 23. 12. 1993, σ. 9.

(5) ΕΕ L 333 της 30. 11. 1990, σ. 46.

(6) ΕΕ L 10 της 13. 1. 1996, σ. 6.